text: 26-årig stadig i livsfare
  19 marts 2012 kl. 09.00
  En 26-årig mands tilstand er stadig kritisk, efter at han sent lørdag aften kørte galt på Koldingvej i Vejen.
  Alt for høj hastighed var medvirkende årsag til, at en 26-årig mand sent lørdag aften mistede herredømmet over sin bil og kørte galt på Koldingvej i Vejen.
  Mandens bil rullede rundt og havnede flere hundrede meter inde på en mark.
  Han ligger nu på Odense Universitets hospital og skal opereres i ryggen.
  